Nekropole sa stećcima u Lipi
<s>Nekropole sa stećcima u Lipi, naselje Lipa, opština Tomislavgrad, Bosna i Hercegovina.</s><s>Nekropola je i nacionalni spomenik BiH.</s>

<s>Lokacija 
U istočnom kraju Duvanjskog polja, nalazi se selo Lipa.</s><s>Od središta Tomislavgrada udaljeno je oko 12 km u pravcu jugoistoka.</s><s>Na udaljenosti od 1 km u pravcu jugoistoka od središta naselja Lipa nalaze se nekropole sa stećcima, raspoređene na tri lokacije.</s><s>Nadmorska visina nekropole sa stećcima na lokalitetu katoličkog i pravoslavnog groblja je 928 m nv.</s>

<s>Opis 
Na tri lokacije – Lipa I, II i III – ukupno su evidentirana 353 grobna mjesta sa 346 nadgrobnika – 335 stećaka i 11 krstova – i 7 grobnih mjesta bez nadgrobnika.</s><s>Od ukupnog broja stećaka najveći broj su ploče – 290, zatim sanduci – 42 i sljemenjaci – 3 primjerka.</s><s>Ukrašeno je pet stećaka i šest krstača (lokalitet Lipa I – tri stećka br. 3, 6 i 32; šest krstača br. 2, 3, 6, 7, 9 i 11. i lokalitet Lipa III – dva stećka, br. 1 i 10.).</s><s>Njihovi ukrasni motivi su: jabuke, krugovi sa rozetama, tordirano uže, obični krstovi, krst sa kružnim vijencima, krst sa kružnim završecima, stilizirani krstovi, štit, mač, bordura od kosih paralelica, friz od niza poluelipsa sa tačkicama, polumjesec i rozeta.</s><s>Ukrasi su rađeni tehnikom reljefnog ispupčenja i udubljenja.</s>

<s>Za jedan stećak se veže tvrdnja da je dovezen iz Male Čvrsnice, preko čitavog polja Svinjače sa udaljenosti od preko 10 km.</s><s>Navedena tvrdnja je sadržana i u pjesmi koja glasi:</s>

<s>Stećak vukla Marta</s>

<s>na svog brata Marka,</s>

<s>miseca veljače,</s>

<s>priko polja Svinjače.</s>

<s>Vuklo sto volova,</s>

<s>izilo se sto ovnova.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST</s>

<s>Reference</s>

<s>L
Nacionalni spomenici u Tomislavgradu
Tropolje</s>

